《游风穴寺因宿默上度方丈》
清代·马振垣

出门穿云入，夹路竹松美。迢递度石桥，楼阁凌空起。

中有默上度，颇悉清净理。谈经翠微中，探珠碧海底。

天花如飞雪，纷坠虚空里。绳床肯相借，黄昏同栖止。

萧萧佛火清，琅珰鸣不已。老僧听溪声，禅心入流水。

愧余尘劳度，诗酒徒自鄙。愿借金篦灵，刮我眼中眯。

夜久诸天静，镫花结孤蕊。始知卧深山，白云冷衣被。

钟鸣尘梦觉，霞光东方紫。无奈逐群动，元悟何由始。

作者简介：马振垣，字金城，一字心城，号石墅，汝州度。诸生。有《卧云堂诗稿》。